ก.ล.ต.รับลูก ครม.เตรียมคลอดเกณฑ์ SSF จันทร์หน้า! คาดตั้งกอง-เสนอขาย 1 เม.ย.นี้
ก.ล.ต.รับลูก ครม.เตรียมคลอดเกณฑ์ SSF จันทร์หน้า! คาดตั้งกอง-เสนอขาย 1 เม.ย.นี้
ก.ล.ต.รับลูก ครม.เตรียมคลอดเกณฑ์ SSF จันทร์หน้า! คาดตั้งกอง-เสนอขาย 1 เม.ย.นี้
11 มี.ค. 2563

นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า ก.ล.ต. ขานรับมติคณะรัฐมนตรี (ครม.) การจัดตั้งกองทุนรวมเพื่อการออม (SSF) ที่มีนโยบายการลงทุนในหลักทรัพย์ที่จดทะเบียนในตลาดหลักทรัพย์แห่งประเทศไทยไม่น้อยกว่า 65% ของมูลค่าทรัพย์สินสุทธิ โดยจะออกประกาศที่เกี่ยวข้องภายในวันที่ 16 มี.ค.63 และยกเว้นค่าธรรมเนียมจัดตั้งและจดทะเบียนกองทุนดังกล่าวให้กับบริษัทหลักทรัพย์จัดการกองทุน คาดว่าจะจัดตั้งกองทุนและเสนอขายได้ทันวันที่ 1 เม.ย.63
ทั้งนี้ ครม.วานนี้มีมติเห็นชอบมาตรการสร้างความเชื่อมั่นในระบบตลาดทุนให้ประชาชนทั่วไปหักลดหย่อนค่าซื้อหน่วยลงทุนใน SSF ที่มีนโยบายการลงทุนในหลักทรัพย์ที่จดทะเบียนในตลาดหลักทรัพย์แห่งประเทศไทยไม่น้อยกว่า 65% ของมูลค่าทรัพย์สินสุทธิได้ตามที่จ่ายจริงแต่ไม่เกิน 200,000 บาท โดยแยกจากวงเงินหักลดหย่อนค่าซื้อหน่วยลงทุนในกองทุน SSF กรณีปกติ และไม่อยู่ภายใต้เพดานวงเงินหักลดหย่อนรวมในกองทุนเพื่อการเกษียณทั้งหมด โดยต้องซื้อระหว่างวันที่ 1 เม.ย.-30 มิ.ย.63 และถือหน่วยลงทุนไว้ไม่น้อยกว่า 10 ปี ทั้งนี้ เงื่อนไขอื่น ๆ ให้เป็นไปตามประกาศอธิบดีกรมสรรพากร
 
 
 